ทนายดัง เผย ให้ลูกอายุไม่ถึง 10 ขวบ ดื่มเบียร์ แม้เป็นพ่อก็โทษหนัก 
รณรงค์ แก้วเพ็ชร์ ทนายความชื่อดัง เผย กรณีปรากฏข่าว ผู้ปกครองให้ลูกอายุไม่ถึง 10 ขวบ ดื่มเบียร์ด้วยกัน ยันมีโทษตามกฎหมาย นอนคุกไม่เกิน 3 เดือน ปรับไม่เกิน 30,000 บาท หรือทั้งจำทั้งปรับ แนะ พบเห็นรีบแจ้งสำนักงานพัฒนาฯ จังหวัด ,เมื่อวันที่ 18 มิ.ย. จากกรณี แฟนเพจเฟซบุ๊ก Red Skull Phatthalung ได้โพสต์ภาพเด็กน้อยนั่งดื่มเบียร์ พร้อมระบุข้อความประกอบว่า ผมเป็นคนเจอครอบครัวนี้ชวนลูกกินเบียร์กับตัว ผมรับไม่ได้จริง ๆ ครับ น้องยังเด็กเกินไป อายุไม่น่าเกิน 10 ขวบ ขนาดเจ้าของร้านเดินมาถามว่า น้องกินเบียร์ได้เหรอพ่อมันยังบอกว่า น้องกินประจำ แล้วก็ทำเป็นไม่รู้ไม่ชี้ ผมเลยรีบแอบถ่ายและนำมาลงเพจ เพจผมเป็นเพจเล็กต้องอาศัยพันธมิตรสื่อช่วยตีข่าวนี้ครับ จะได้ช่วยเหลือน้อง ผมขอไม่ประสงค์ออกนามนะครับเพราะผมอยู่บริเวณร้านค้าแถวๆ นั้น เกรงเรื่องความปลอดภัย ขอใช้ในนามเพจคนข่าวออนไลน์ครับ ร้านอยู่ในตลาดโต้รุ่ง อ.ด่านช้าง จ.สุพรรณบุรี,หลังจากภาพนี้ถูกเผยแพร่ออกไป ก็เป็นกระแสบนโลกออนไลน์อย่างมาก มีชาวเน็ตเข้ามาแสดงความคิดเห็นอย่างหลากหลาย รวมทั้งวิพากษ์วิจารณ์ผู้ปกครองของเด็กด้วย หลาย ๆ คนสงสัย แบบนี้เข้าข่ายกระทำความผิดทางกฎหมายหรือเปล่า,ทีมข่าวไทยรัฐออนไลน์ จึงได้สอบถามกับ ทนายรณรงค์ แก้วเพ็ชร์ ประธานเครือข่ายรณรงค์ทวงคืนความยุติธรรมในสังคม เพื่อไขข้อสงสัยดังกล่าว ซึ่งทนายรณรงค์ได้ให้ความเห็นเกี่ยวกับกรณีดังกล่าวว่า ผู้ปกครอง เข้าข่ายกระทำความผิดตาม พ.ร.บ.คุ้มครองเด็ก พ.ศ. 2546 มาตราที่ 26 บังคับ ขู่เข็ญ ชักจูง ส่งเสริม หรือยินยอมให้เด็กประพฤติตน ไม่สมควรหรือน่าจะทำให้เด็กมีความประพฤติเสี่ยงต่อการกระทำผิด โดยผู้ฝ่าฝืนมาตรา 26 จะต้องระวางโทษจำคุกไม่เกิน 3 เดือน หรือปรับไม่เกิน 30,000 บาท หรือทั้งจำทั้งปรับ,โดยทนายรณรงค์ ได้ให้คำแนะนำว่า หากพบเห็นกรณีในลักษณะนี้หรือใกล้เคียง ให้แจ้งเรื่องไปยังสำนักงานพัฒนาสังคมและความมั่นคงของมนุษย์ประจำจังหวัด เพื่อดูแลช่วยเหลือเด็ก และดำเนินคดีต่อผู้ปกครองตามกฎหมายต่อไป
รณรงค์ แก้วเพ็ชร์ ทนายความชื่อดัง เผย กรณีปรากฏข่าว ผู้ปกครองให้ลูกอายุไม่ถึง 10 ขวบ ดื่มเบียร์ด้วยกัน ยันมีโทษตามกฎหมาย นอนคุกไม่เกิน 3 เดือน ปรับไม่เกิน 30,000 บาท หรือทั้งจำทั้งปรับ แนะ 
ลูกอายุ 10 ขวบ ดื่มเบียร์,ทนายชื่อดัง,โทษหนัก,รณรงค์ แก้วเพ็ชร์,ข่าวร้อน,ข่าวทั่วไป